Ericu950/Stoicheia-meter-silver huggingface dataset:
κεραυνοὺς ἐνδέχεται γίνεσθαι καὶ κατὰ πλείονας πνευμάτων συλλογὰς καὶ κατείλησιν ἰσχυράν τε ἐκπύρωσιν ·
καὶ κατάρρηξιν μέρους καὶ ἔκπτωσιν ἰσχυροτέραν αὐτοῦ ἐπὶ τοὺς κάτω τόπους , τῆς ῥήξεως γινομένης διὰ τὸ τοὺς ἑξῆς τόπους πυκνοτέρους εἶναι διὰ πίλησιν νεφῶν 0 ·
καὶ κατὰ αὐτὴν δὲ τὴν τοῦ πυρὸς ἔκπτωσιν ἀνειλουμένου , καθὰ καὶ βροντὴν ἐνδέχεται γίνεσθαι , πλείονος γενομένου πυρὸς καὶ πνευματωθέντος ἰσχυρότερον καὶ ῥήξαντος τὸ νέφος διὰ τὸ μὴ δύνασθαι ὑποχωρεῖν εἰς τὰ ἑξῆς , τῷ πίλησιν γίνεσθαι  τὸ μὲν πολὺ πρὸς ὄρος τι ὑψηλόν , ἐν ᾧ μάλιστα κεραυνοὶ πίπτουσιν  , ἀεὶ πρὸς ἄλληλα 0 .
καὶ κατ ἄλλους δὲ τρόπους πλείονας ἐνδέχεται κεραυνοὺς ἀποτελεῖσθαι ·
μόνον ὁ μῦθος ἀπέστω ·
ἀπέσται δέ , ἐάν τις καλῶς τοῖς φαινομένοις ἀκολουθῶν περὶ τῶν ἀφανῶν σημειῶται .
“ Πρηστῆρας ἐνδέχεται γίνεσθαι καὶ κατὰ κάθεσιν νέφους εἰς τοὺς κάτω τόπους στυλοειδῶς ὑπὸ πνεύματος ἀθρόου ὠσθέντος καὶ διὰ τοῦ πνεύματος πολλοῦ φερομένου , ἅμα καὶ τὸ νέφος εἰς τὸ πλάγιον ὠθοῦντος τοῦ ἐκτὸς πνεύματος ·
καὶ κατὰ περίστασιν δὲ πνεύματος εἰς κύκλον , ἀέρος τινὸς ἐπισυνωθουμένου ἄνωθεν 0 ·
καὶ ῥύσεως πολλῆς πνευμάτων γενομένης καὶ οὐ δυναμένης εἰς τὰ πλάγια διαρρυῆναι διὰ τὴν πέριξ τοῦ ἀέρος πίλησιν 0 .
καὶ ἕως μὲν γῆς τοῦ πρηστῆρος καθιεμένου στρόβιλοι γίνονται , ὡς ἂν καὶ ἡ ἀπογέννησις κατὰ τὴν κίνησιν τοῦ πνεύματος γίνηται ·
ἕως δὲ θαλάττης δῖνοι ἀποτελοῦνται .
“ Σεισμοὺς ἐνδέχεται γίνεσθαι καὶ κατὰ πνεύματος ἐν τῇ γῇ ἀπόληψιν καὶ παρὰ μικροὺς ὄγκους αὐτῆς παράθεσιν καὶ συνεχῆ κίνησιν , ὅταν κράδανσιν τῇ γῇ παρασκευάζῃ ·
καὶ τὸ πνεῦμα τοῦτο ἢ ἔξωθεν ἐμπεριλαμβάνει 〈 ἢ 〉 ἐκ τοῦ πίπτειν εἴσω ἐδάφη εἰς ἀντροειδεῖς τόπους τῆς γῆς ἐκπνευματοῦντα ἐπειλημένον ἀέρα .
〈 καὶ 〉 κατ αὐτὴν δὲ τὴν διάδοσιν τῆς κινήσεως ἐκ τῶν πτώσεων ἐδαφῶν πολλῶν καὶ πάλιν ἀνταπόδοσιν , ὅταν πυκνώμασι σφοδροτέροις τῆς γῆς ἀπαντήσῃ , ἐνδέχεται σεισμοὺς ἀποτελεῖσθαι .
καὶ κατ ἄλλους δὲ πλείους τρόπους τὰς κινήσεις ταύτας τῆς γῆς γίνεσθαι .
“ Τὰ δὲ πνεύματα συμβαίνει γίνεσθαι κατὰ χρόνον ἀλλοφυλίας τινὸς ἀεὶ καὶ κατὰ μικρὸν παρεισδυομένης , καὶ καθ ὕδατος ἀφθόνου συλλογήν ·
τὰ δὲ λοιπὰ πνεύματα γίνεται καὶ ὀλίγων πεσόντων εἰς τὰ πολλὰ κοιλώματα , διαδόσεως τούτων γινομένης .
“ Χάλαζα συντελεῖται καὶ κατὰ πῆξιν ἰσχυροτέραν , πάντοθεν δὲ πνευματωδῶν περίστασίν τινων κ ᾆτα μέρισιν 0 ·
καὶ 〈 κατὰ 〉 πῆξιν μετριωτέραν ὑδατοειδῶν τινων , 〈 πνευματωδῶν δέ τινων 〉 ὁμούρησιν ἅμα τήν τε σύνωσιν αὐτῶν ποιουμένην καὶ τὴν διάρρηξιν πρὸς τὸ κατὰ μέρη συνίστασθαι πηγνύμενα καὶ κατ ἀθροότητα 0 1 .
ἡ δὲ περιφέρεια οὐκ ἀδυνάτως μὲν ἔχει γίνεσθαι πάντοθεν τῶν ἄκρων ἀποτηκομένων καὶ ἐν τῇ συστάσει πάντοθεν , ὡς λέγεται , κατὰ μέρη ὁμαλῶς περιισταμένων εἴ τε ὑδατοειδῶν τινων εἴ τε πνευματωδῶν 0 1 .
“ Χιόνα δ ἐνδέχεται συντελεῖσθαι καὶ ὕδατος λεπτοῦ ἐκχεομένου ἐκ τῶν νεφῶν διὰ πόρων συμμετρίας καὶ θλίψεις ἐπιτηδείων νεφῶν ἀεὶ ὑπὸ πνεύματος σφοδράς , εἶτα τούτου πῆξιν ἐν τῇ φορᾷ λαμβάνοντος διά τινα ἰσχυρὰν ἐν τοῖς κατωτέρω τόποις τῶν νεφῶν ψυχρασίας περίστασιν .
καὶ κατὰ πῆξιν δ ἐν τοῖς νέφεσιν ὁμαλῆ ἀραιότητα ἔχουσι τοιαύτη πρόεσις ἐκ τῶν νεφῶν γίνοιτο ἂν πρὸς ἄλληλα θλιβομένων 〈 τῶν 〉 ὑδατοειδῶν καὶ συμπαρακειμένων ·
ἃ οἱονεὶ σύνωσιν ποιούμενα χάλαζαν ἀποτελεῖ , ὃ μάλιστα γίνεται ἐν τῷ ἔαρι .
καὶ κατὰ τρίψιν δὲ νεφῶν πῆξιν εἰληφότων ἀπόπαλσιν ἂν λαμβάνοι τὸ τῆς χιόνος τοῦτο ἄθροισμα .
καὶ κατ ἄλλους δὲ τρόπους ἐνδέχεται χιόνα συντελεῖσθαι .
“ Δρόσος συντελεῖται καὶ κατὰ σύνοδον πρὸς ἄλληλα ἐκ τοῦ ἀέρος τῶν τοιούτων , ἃ τῆς τοιαύτης ὑγρασίας ἀποτελεστικὰ γίνεται ·
καὶ κατ ἀναφορὰν δὲ ἢ ἀπὸ νοτερῶν τόπων ἢ ὕδατα κεκτημένων , ἐν οἵοις τόποις μάλιστα δρόσος συντελεῖται , εἶτα σύνοδον τούτων εἰς τὸ αὐτὸ λαβόντων καὶ ἀποτέλεσιν ὑγρασίας καὶ πάλιν φορὰν ἐπὶ τοὺς κάτω τόπους , καθά περ ὁμοίως καὶ παρ ἡμῖν ἐπὶ πλειόνων τοιαῦτά τινα 〈 συντελούμενα θεωρεῖται 0 .
καὶ 〉 πάχνη δὲ συντελεῖται 〈 οὐ διαφερόντωσ 〉 τῶν δρόσων , τοιούτων τινῶν πῆξίν τινα ποιὰν λαβόντων διὰ περίστασίν τινα ἀέρος ψυχροῦ .
“ Κρύσταλλος συντελεῖται καὶ κατ ἔκθλιψιν μὲν τοῦ περιφεροῦς σχηματισμοῦ ἐκ τοῦ ὕδατος , σύνωσιν δὲ τῶν σκαληνῶν καὶ ὀξυγωνίων τῶν ἐν τῷ ὕδατι ὑπαρχόντων ·
καὶ κατὰ τὴν ἔξωθεν δὲ τῶν τοιούτων πρόσκρισιν , ἃ συνελασθέντα πῆξιν τῷ ὕδατι παρεσκεύασε , ποσὰ τῶν περιφερῶν ἐκθλίψαντα 0 .
“ Ἶρις γίνεται κατὰ πρόσλαμψιν ὑπὸ τοῦ ἡλίου πρὸς ἀέρα ὑδατοειδῆ ·
ἢ κατὰ 〈 σύμ 〉 φυσιν ἰδίαν τοῦ τε φωτὸς καὶ τοῦ ἀέρος , ἣ τὰ τῶν χρωμάτων τούτων ἰδιώματα ποιήσει εἴ τε πάντα εἴ τε μονοειδῶς 0 1 2 ·
ἀφ οὗ πάλιν ἀπολάμποντος τὰ ὁμοροῦντα τοῦ ἀέρος χρῶσιν ταύτην λήψεται , οἵαν θεωροῦμεν , κατὰ πρόσλαμψιν πρὸς τὰ μέρη .
τὸ δὲ τῆς περιφερείας τοῦτο φάντασμα γίνεται διὰ τὸ τὸ διάστημα πάντοθεν ἴσον ὑπὸ τῆς ὄψεως θεωρεῖσθαι , ἢ σύνωσιν τοιαύτην λαμβανουσῶν τῶν ἐν τῷ ἀέρι ἀτόμων ἢ ἐν τοῖς νέφεσιν ἀπὸ τοῦ ἡλίου ἀποφερομένων περιφέρειάν τινα καθίεσθαι τὴν σύγκρισιν ταύτην .
“ Ἅλως περὶ τὴν σελήνην γίνεται καὶ πάντοθεν ἀέρος προσφερομένου πρὸς τὴν σελήνην ἢ τὰ ἀπ αὐτῆς ῥεύματα ἀποφερόμενα ὁμαλῶς ἀναστέλλοντος ἐπὶ τοσοῦτον ἐφ ὅσον κύκλῳ περιστῆσαι τὸ νεφοειδὲς τοῦτο καὶ μὴ τὸ παράπαν διακρῖναι , ἢ καὶ τὸν πέριξ ἀέρα αὐτῆς ἀναστέλλοντος συμμέτρως πάντοθεν εἰς τὸ περιφερὲς τὸ περὶ αὐτὴν καὶ παχυμερὲς περιστῆσαι .
ὃ γίνεται κατὰ μέρη τινὰ ἤτοι ἔξωθεν βιασαμένου τινὸς ῥεύματος ἢ τῆς θερμασίας ἐπιτηδείων πόρων ἐπιλαμβανομένης εἰς τὸ τοῦτο ἀπεργάσασθαι .
“ Κομῆται ἀστέρες γίνονται ἤτοι πυρὸς ἐν τόποις τισὶ διὰ χρόνων τινῶν ἐν τοῖς μετεώροις συστρεφομένου περιστάσεως γινομένης , ἢ ἰδίαν τινὰ κίνησιν διὰ χρόνων τοῦ οὐρανοῦ ἴσχοντος ὑπὲρ ἡμᾶς , ὥστε τὰ τοιαῦτα ἄστρα ἀναφανῆναι , ἢ αὐτὰ ἐν χρόνοις τισὶν ὁρμῆσαι διά τινα περίστασιν καὶ εἰς τοὺς καθ ἡμᾶς τόπους ἐλθεῖν καὶ ἐκφανῆ γενέσθαι .
τήν τε ἀφάνισιν τούτων γίνεσθαι παρὰ τὰς ἀντικειμένας ταύταις αἰτίας .
τινὰ ἄστρα στρέφεσθαι αὐτοῦ συμβαίνει οὐ μόνον τῷ τὸ μέρος τοῦτο τοῦ κόσμου ἑστάναι , περὶ ὃ τὸ λοιπὸν στρέφεται , καθά περ τινές φασιν , ἀλλὰ καὶ τῷ δίνην ἀέρος ἔγκυκλον αὐτῷ περιεστάναι , ἣ κωλυτικὴ γίνεται τοῦ περιπολεῖν , ὡς καὶ τὰ ἄλλα 0 ·
ἢ καὶ διὰ τὸ ἑξῆς μὲν αὐτοῖς ὕλην ἐπιτηδείαν μὴ εἶναι , ἐν δὲ τούτῳ τῷ τόπῳ ἐν ᾧ κείμενα θεωρεῖται 0 .
καὶ κατ ἄλλους δὲ πλείονας τρόπους τοῦτο δυνατὸν συντελεῖσθαι , ἐάν τις δύνηται τὸ σύμφωνον τοῖς φαινομένοις συλλογίζεσθαι .
τινὰ τῶν ἄστρων πλανᾶσθαι , εἰ οὕτω ταῖς κινήσεσι χρώμενα συμβαίνει , τινὰ δὲ ὁμαλῶς κινεῖσθαι , ἐνδέχεται μὲν καὶ παρὰ τὸ κύκλῳ κινούμενα ἐξ ἀρχῆς οὕτω κατηναγκάσθαι , ὥστε τὰ μὲν κατὰ τὴν αὐτὴν δίνην φέρεσθαι ὁμαλῆ οὖσαν , τὰ δὲ κατά τιν ἄλλην τισὶν ἀνωμαλίαις χρωμένην 0 .
ἐνδέχεται δὲ καὶ καθ οὓς τόπους φέρεται οὗ μὲν παρεκτάσεις ἀέρος εἶναι ὁμαλὰς ἐπὶ τὸ αὐτὸ συνωθούσας κατὰ τὸ ἑξῆς ὁμαλῶς τε ἐκκαούσας , οὗ δὲ ἀνωμαλεῖς οὕτως ὥστε τὰς θεωρουμένας παραλλαγὰς συντελεῖσθαι .
τὸ δὲ μίαν αἰτίαν τούτων ἀποδιδόναι , πλεοναχῶς τῶν φαινομένων ἐκκαλουμένων , μανικὸν καὶ οὐ καθηκόντως πραττόμενον ὑπὸ τῶν τὴν ματαίαν ἀστρολογίαν ἐζηλωκότων καὶ εἰς τὸ κενὸν αἰτίας τινῶν ἀποδιδόντων , ὅταν τὴν θείαν φύσιν μηδαμῆ λειτουργιῶν ἀπολύωσι 0 .
τινὰ ἄστρα ὑπολειπόμενά τινων θεωρεῖσθαι συμβαίνει καὶ παρὰ τὸ βραδύτερον συμπεριφέρεσθαι τὸν αὐτὸν κύκλον περιιόντα καὶ παρὰ τὸ τὴν ἐναντίαν κινεῖσθαι ἀντισπώμενα ὑπὸ τῆς αὐτῆς δίνης ·
καὶ παρὰ τὸ περιφέρεσθαι τὰ μὲν διὰ πλείονος τόπου , τὰ δὲ δι ἐλάττονος , τὴν αὐτὴν δίνην περικυκλοῦντα 0 1 .
τὸ δὲ ἁπλῶς ἀποφαίνεσθαι περὶ τούτων καθῆκόν ἐστι τοῖς τερατεύεσθαί τι πρὸς τοὺς πολλοὺς βουλομένοις .
“ Οἱ λεγόμενοι ἀστέρες ἐκπίπτειν καὶ παρὰ μέρος κατὰ παράτριψιν ἑαυτῶν δύναται συντελεῖσθαι καὶ παρ ἔκπτωσιν οὗ ἂν ἡ ἐκπνευμάτωσις γένηται , καθά περ καὶ ἐπὶ τῶν ἀστραπῶν ἐλέγομεν ·
καὶ κατὰ σύνοδον δὲ ἀτόμων πυρὸς ἀποτελεστικῶν , συμφυλίας γενομένης εἰς τὸ τοῦτο τελέσαι , καὶ κίνησιν οὗ ἂν ἡ ὁρμὴ ἐξ ἀρχῆς κατὰ τὴν σύνοδον γένηται 0 ·
καὶ κατὰ πνεύματος δὲ συλλογὴν ἐν πυκνώμασί τισιν ὁμιχλοειδέσι , καὶ ἐκπύρωσιν τούτου διὰ τὴν κατείλησιν , εἶτ ἐπέκρηξιν τῶν περιεχόντων , καὶ ἐφ ὃν ἂν τόπον ἡ ὁρμὴ γένηται τῆς φορᾶς , εἰς τοῦτον φερομένου 0 1 .
καὶ ἄλλοι δὲ τρόποι εἰς τὸ τοῦτο τελέσαι ἀμύθητοί εἰσιν .
“ Αἱ δ ἐπισημασίαι αἱ γινόμεναι ἐπί τισι ζῴοις κατὰ συγκύρημα γίνονται τοῦ καιροῦ ·
οὐ γὰρ τὰ ζῷα ἀνάγκην τινὰ προσφέρεται τοῦ ἀποτελεσθῆναι χειμῶνα , οὐ δὲ κάθηταί τις θεία φύσις παρατηροῦσα τὰς τῶν ζῴων τούτων ἐξόδους κ ἄπειτα τὰς ἐπισημασίας ταύτας ἐπιτελεῖ .
οὐ δὲ γὰρ εἰς τὸ τυχὸν ζῷον , κ ἂν 〈 εἰ 〉 μικρὸν χαριέστερον εἴη , ἡ τοιαύτη μωρία ἐμπέσοι , μὴ ὅτι εἰς παντελῆ εὐδαιμονίαν κεκτημένον 0 .
ταῦτα δὴ πάντα , Πυθόκλεις , μνημόνευσον ·
κατὰ πολύ τε γὰρ τοῦ μύθου ἐκβήσῃ καὶ τὰ ὁμογενῆ τούτοις συνορᾶν δυνήσῃ ·
μάλιστα δὲ σεαυτὸν ἀπόδος εἰς τὴν τῶν ἀρχῶν καὶ ἀπειρίας καὶ τῶν συγγενῶν τούτοις θεωρίαν , ἔτι τε κριτηρίων καὶ παθῶν , καὶ οὗ ἕνεκεν ταῦτα ἐκλογιζόμεθα ·
ταῦτα γὰρ μάλιστα συνθεωρούμενα ῥᾳδίως τὰς περὶ τῶν κατὰ μέρος αἰτίας συνορᾶν ποιήσει .
οἱ δὲ ταῦτα μὴ καταγαπήσαντες ᾗ μάλιστα οὔ τ 〈 ἂν 〉 αὐτὰ ταῦτα καλῶς συνθεωρήσαιεν οὔ τε οὗ ἕνεκεν δεῖ θεωρεῖν ταῦτα περιεποιήσαντο .
ταῦτα αὐτῷ καὶ περὶ τῶν μετεώρων δοκεῖ .
περὶ δὲ τῶν βιωτικῶν καὶ ὅπως χρὴ τὰ μὲν ἡμᾶς αἱρεῖσθαι , τὰ δ ἐκφεύγειν , οὑτωσὶ γράφει .
πρότερον δὲ διέλθωμεν ἅ τε αὐτῷ δοκεῖ περὶ τοῦ σοφοῦ καὶ τοῖς ἀπ αὐτοῦ .
βλάβας ἐξ ἀνθρώπων ἢ διὰ μῖσος ἢ διὰ φθόνον ἢ διὰ καταφρόνησιν γίνεσθαι , ὧν τὸν σοφὸν λογισμῷ περιγίνεσθαι 0 .
ἀλλὰ καὶ τὸν ἅπαξ γενόμενον σοφὸν μηκέτι τὴν ἐναντίαν λαμβάνειν διάθεσιν μη δὲ πλάττειν ἑκόντα ·
πάθεσι μᾶλλον συσχεθήσεσθαι ·
οὐκ ἂν ἐμποδίσαι πρὸς τὴν σοφίαν .
οὐ δὲ μὴν ἐκ πάσης σώματος ἕξεως σοφὸν γενέσθαι ἂν οὐ δ ἐν παντὶ ἔθνει .
κ ἂν στρεβλωθῇ δ ὁ σοφός , εἶναι αὐτὸν εὐδαίμονα , μόνον τε χάριν ἕξειν τὸν σοφόν , καὶ ἐπὶ φίλοις καὶ παροῦσι καὶ ἀποῦσιν ὁμοίως διά τε λόγου 〈 καὶ διὰ πράξεωσ 〉 0 .
ὅτε μέντοι στρεβλοῦται , ἔνθα καὶ μύζει καὶ οἰμώζει .
γυναικί τ οὐ μιγήσεσθαι τὸν σοφὸν ᾗ οἱ νόμοι ἀπαγορεύουσιν , ὥς φησι Διογένης ἐν τῇ ἐπιτομῇ τῶν Ἐπικούρου ἠθικῶν δογμάτων 0 .
οὐ δὲ κολάσειν οἰκέτας , ἐλεήσειν μέντοι καὶ συγγνώμην τινὶ ἕξειν τῶν σπουδαίων 0 .
ἐρασθήσεσθαι τὸν σοφὸν οὐ δοκεῖ αὐτοῖς ·
οὐ δὲ ταφῆς φροντιεῖν 0 ·
οὐ δὲ θεόπεμπτον εἶναι τὸν ἔρωτα , ὡς Διογένης ἐν τῷ δωδεκάτῳ φησίν 0 .
οὐ δὲ ῥητορεύσειν καλῶς 0 .
συνουσίαν δέ φασιν ὀνῆσαι μὲν οὐδέποτε , ἀγαπητὸν δὲ εἰ μὴ καὶ ἔβλαψε 0 .
καὶ μη δὲ καὶ γαμήσειν καὶ τεκνοποιήσειν τὸν σοφόν , ὡς Ἐπίκουρος ἐν ταῖς Διαπορίαις καὶ ἐν τοῖς Περὶ φύσεως 0 .
κατὰ περίστασιν δέ ποτε βίου γαμήσειν 0 .
καὶ διατραπήσεσθαί τινας 0 .
οὐ δὲ μὴν ληρήσειν ἐν μέθῃ φησὶν ὁ Ἐπίκουρος ἐν τῷ Συμποσίῳ .
οὐ δὲ πολιτεύσεσθαι , ὡς ἐν τῇ πρώτῃ Περὶ βίων 0 ·
οὐ δὲ τυραννεύσειν 0 ·
οὐ δὲ κυνιεῖν , ὡς ἐν τῇ δευτέρᾳ Περὶ βίων 0 ·
οὐ δὲ πτωχεύσειν 0 .
ἀλλὰ καὶ πηρωθέντα τὰς ὄψεις μὴ ἐξάξειν αὑτὸν τοῦ βίου , ὡς ἐν τῇ αὐτῇ φησι 0 .
καὶ λυπηθήσεσθαι δὲ τὸν σοφόν , ὡς ὁ Διογένης ἐν τῇ πέμπτῃ τῶν Ἐπιλέκτων 0 ·
καὶ δικάσεσθαι ·
καὶ συγγράμματα καταλείψειν ·
οὐ πανηγυριεῖν δέ 0 ·
καὶ κτήσεως προνοήσεσθαι καὶ τοῦ μέλλοντος 0 .
φιλαγρήσειν .
τύχῃ τ ἀντιτάξεσθαι , φίλον τε οὐδένα προήσεσθαι 0 .
εὐδοξίας ἐπὶ τοσοῦτον προνοήσεσθαι , ἐφ ὅσον μὴ καταφρονήσεσθαι 0 ·
μᾶλλόν τε εὐφρανθήσεσθαι τῶν ἄλλων ἐν ταῖς θεωρίαις .
Εἰκόνας τε ἀναθήσειν .
〈 εὖ 〉 εἰ ἔχοι , ἀδιαφόρως ἂν σχοίη .
μόνον τε τὸν σοφὸν ὀρθῶς ἂν περί τε μουσικῆς καὶ ποιητικῆς διαλέξεσθαι ·
ποιήματά τε ἐνεργείᾳ οὐκ ἂν ποιῆσαι .
οὐ κινεῖσθαί τε ἕτερον ἑτέρου σοφώτερον 0 .
χρηματιεῖσθαί τε , ἀλλ ἀπὸ μόνης σοφίας , ἀπορήσαντα 0 .
καὶ μόναρχον ἐν καιρῷ θεραπεύσειν 0 .
καὶ ἐπιχαρήσεσθαί τινι ἐπὶ τῷ διορθώματι 0 ·
καὶ σχολὴν κατασκευάσειν , ἀλλ οὐχ ὥστ ὀχλαγωγῆσαι 0 ·
καὶ ἀναγνώσεσθαι ἐν πλήθει , ἀλλ οὐχ ἑκόντα ·
δογματιεῖν τε καὶ οὐκ ἀπορήσειν ·
καὶ καθ ὕπνους δὲ ὅμοιον ἔσεσθαι , καὶ ὑπὲρ φίλου ποτὲ τεθνήξεσθαι .
δοκεῖ δ αὐτοῖς ἁμαρτήματα ἄνισα εἶναι .
καὶ τὴν ὑγίειαν τισὶ μὲν ἀγαθόν , τισὶ δ ἀδιάφορον 0 1 2 .
τὴν δὲ ἀνδρείαν φύσει μὴ γίνεσθαι , λογισμῷ δὲ τοῦ συμφέροντος 0 ·
καὶ τὴν φιλίαν διὰ τὰς χρείας 0 ·
δεῖν μέντοι προκατάρχεσθαι  καὶ γὰρ τὴν γῆν σπείρομεν  , συνίστασθαι δὲ αὐτὴν κατὰ κοινωνίαν τοῖς ταῖς ἡδοναῖς ἐκπεπληρωμ 〈 ένοις 〉 .
τὴν εὐδαιμονίαν διχῆ νοεῖσθαι , τήν τε ἀκροτάτην , οἵα ἐστὶ περὶ τὸν θεόν , ἐπίτασιν οὐκ ἔχουσαν ·
καὶ τὴν 〈 κατὰ τὴν 〉 προσθήκην καὶ ἀφαίρεσιν ἡδονῶν 0 .
μετιτέον δ ἐπὶ τὴν ἐπιστολήν .
“ Ἐπίκουρος Μενοικεῖ χαίρειν .
“ Μήτε νέος τις ὢν μελλέτω φιλοσοφεῖν , μή τε γέρων ὑπάρχων κοπιάτω φιλοσοφῶν ·
οὔ τε γὰρ ἄωρος οὐδείς ἐστιν οὔ τε πάρωρος πρὸς τὸ κατὰ ψυχὴν ὑγιαῖνον 0 .
ὁ δὲ λέγων ἢ μήπω τοῦ φιλοσοφεῖν ὑπάρχειν ἢ παρεληλυθέναι τὴν ὥραν ὅμοιός ἐστι τῷ λέγοντι πρὸς εὐδαιμονίαν ἢ μήπω παρεῖναι τὴν ὥραν ἢ μηκέτι εἶναι τὴν ὥραν .
ὥστε φιλοσοφητέον καὶ νέῳ καὶ γέροντι , τῷ μὲν ὅπως γηράσκων νεάζῃ τοῖς ἀγαθοῖς διὰ τὴν χάριν τῶν γεγονότων , τῷ δ ὅπως νέος ἅμα καὶ παλαιὸς ᾖ διὰ τὴν ἀφοβίαν τῶν μελλόντων 0 .
μελετᾶν οὖν χρὴ τὰ ποιοῦντα τὴν εὐδαιμονίαν , εἴ περ παρούσης μὲν αὐτῆς , πάντα ἔχομεν , ἀπούσης δέ , πάντα πράττομεν εἰς τὸ ταύτην ἔχειν .
“ Ἃ δέ σοι συνεχῶς παρήγγελλον , ταῦτα καὶ πρᾶττε καὶ μελέτα , στοιχεῖα τοῦ καλῶς ζῆν ταῦτ εἶναι διαλαμβάνων .
πρῶτον μὲν τὸν θεὸν ζῷον ἄφθαρτον καὶ μακάριον νομίζων , ὡς ἡ κοινὴ τοῦ θεοῦ νόησις ὑπεγράφη , μηθὲν μή τε τῆς ἀφθαρσίας ἀλλότριον μή τε τῆς μακαριότητος ἀνοίκειον αὐτῷ πρόσαπτε 0 ·
πᾶν δὲ τὸ φυλάττειν αὐτοῦ δυνάμενον τὴν μετ ἀφθαρσίας μακαριότητα περὶ αὐτοῦ δόξαζε .
θεοὶ μὲν γάρ εἰσιν .
ἐναργὴς δέ ἐστιν αὐτῶν ἡ γνῶσις ·
οἵους δ αὐτοὺς 〈 οἱ 〉 πολλοὶ νομίζουσιν , οὐκ εἰσίν ·
οὐ γὰρ φυλάττουσιν αὐτοὺς οἵους νοοῦσιν .
ἀσεβὴς δὲ οὐχ ὁ τοὺς τῶν πολλῶν θεοὺς ἀναιρῶν , ἀλλ ὁ τὰς τῶν πολλῶν δόξας θεοῖς προσάπτων 0 .
οὐ γὰρ προλήψεις εἰσίν , ἀλλ ὑπολήψεις ψευδεῖς αἱ τῶν πολλῶν ὑπὲρ θεῶν ἀποφάσεις ·
ἔνθεν αἱ μέγισται βλάβαι τε τοῖς κακοῖς ἐκ θεῶν ἐπάγονται καὶ ὠφέλειαι τοῖς ἀγαθοῖς .
ταῖς γὰρ ἰδίαις οἰκειούμενοι διὰ παντὸς ἀρεταῖς τοὺς ὁμοίους ἀποδέχονται , πᾶν τὸ μὴ τοιοῦτον ὡς ἀλλότριον νομίζοντες 0 .
“ Συνέθιζε δὲ ἐν τῷ νομίζειν μηδὲν πρὸς ἡμᾶς εἶναι τὸν θάνατον ·
ἐπεὶ πᾶν ἀγαθὸν καὶ κακὸν ἐν αἰσθήσει 0 ·
στέρησις δέ ἐστιν αἰσθήσεως ὁ θάνατος .
ὅθεν γνῶσις ὀρθὴ τοῦ μηθὲν εἶναι πρὸς ἡμᾶς τὸν θάνατον ἀπολαυστὸν ποιεῖ τὸ τῆς ζωῆς θνητόν , οὐκ ἄπειρον προστιθεῖσα χρόνον ἀλλὰ τὸν τῆς ἀθανασίας ἀφελομένη πόθον .
οὐθὲν γάρ ἐστιν ἐν τῷ ζῆν δεινὸν τῷ κατειληφότι γνησίως τὸ μηθὲν ὑπάρχειν ἐν τῷ μὴ ζῆν δεινόν .
ὥστε μάταιος ὁ λέγων δεδιέναι τὸν θάνατον οὐχ ὅτι λυπήσει παρών , ἀλλ ὅτι λυπεῖ μέλλων 0 .
ὃ γὰρ παρὸν οὐκ ἐνοχλεῖ , προσδοκώμενον κενῶς λυπεῖ .
τὸ φρικωδέστατον οὖν τῶν κακῶν ὁ θάνατος οὐθὲν πρὸς ἡμᾶς , ἐπειδή περ ὅταν μὲν ἡμεῖς ὦμεν , ὁ θάνατος οὐ πάρεστιν 0 ·
ὅταν δ ὁ θάνατος παρῇ , τόθ ἡμεῖς οὐκ ἐσμέν .
οὔ τε οὖν πρὸς τοὺς ζῶντάς ἐστιν οὔ τε πρὸς τοὺς τετελευτηκότας , ἐπειδήπερ περὶ οὓς μὲν οὐκ ἔστιν , οἱ δ οὐκέτι εἰσίν .
ἀλλ οἱ πολλοὶ τὸν θάνατον ὁτὲ μὲν ὡς μέγιστον τῶν κακῶν φεύγουσιν , ὁτὲ δὲ ὡς ἀνάπαυσιν τῶν ἐν τῷ ζῆν 〈 κακῶ αἱροῦνται 0 .
ὁ δὲ σοφὸς οὔ τε παραιτεῖται τὸ ζῆν 〉 οὔ τε φοβεῖται τὸ μὴ ζῆν ·
οὔ τε γὰρ αὐτῷ προσίσταται τὸ ζῆν οὔ τε δοξάζεται κακὸν εἶναι τὸ μὴ ζῆν .
ὥσπερ δὲ τὸ σιτίον οὐ τὸ πλεῖον πάντως ἀλλὰ τὸ ἥδιστον αἱρεῖται , οὕτω καὶ χρόνον οὐ τὸν μήκιστον ἀλλὰ τὸν ἥδιστον καρπίζεται .
ὁ δὲ παραγγέλλων τὸν μὲν νέον καλῶς ζῆν , τὸν δὲ γέροντα καλῶς καταστρέφειν εὐήθης ἐστὶν οὐ μόνον διὰ τὸ τῆς ζωῆς ἀσπαστόν , ἀλλὰ καὶ διὰ τὸ τὴν αὐτὴν εἶναι μελέτην τοῦ καλῶς ζῆν καὶ τοῦ καλῶς ἀποθνήσκειν .
πολὺ δὲ χεῖρον καὶ ὁ λέγων , καλὸν μὲν μὴ φῦναι , φύντα δ ὅπως ὤκιστα πύλας Ἀΐδαο περῆσαι 0 1 .
εἰ μὲν γὰρ πεποιθὼς τοῦτό φησι , πῶς οὐκ ἀπέρχεται τοῦ ζῆν ;
ἐν ἑτοίμῳ γὰρ αὐτῷ τοῦτ ἔστιν , εἴπερ ἦν βεβουλευμένον αὐτῷ βεβαίως ·
εἰ δὲ μωκώμενος , μάταιος ἐν τοῖς οὐκ ἐπιδεχομένοις 0 1 .
“ Μνημονευτέον δὲ ὡς τὸ μέλλον οὔ τε ἡμέτερον οὔ τε πάντως οὐχ ἡμέτερον , ἵνα μή τε πάντως προσμένωμεν ὡς ἐσόμενον μή τε ἀπελπίζωμεν ὡς πάντως οὐκ ἐσόμενον 0 1 .
“ Ἀναλογιστέον δὲ ὡς τῶν ἐπιθυμιῶν αἱ μέν εἰσι φυσικαί , αἱ δὲ κεναί 0 .
καὶ τῶν φυσικῶν αἱ μὲν ἀναγκαῖαι , αἱ δὲ φυσικαὶ μόνον 0 1 ·
τῶν δ ἀναγκαίων αἱ μὲν πρὸς εὐδαιμονίαν εἰσὶν ἀναγκαῖαι , αἱ δὲ πρὸς τὴν τοῦ σώματος ἀοχλησίαν , αἱ δὲ πρὸς αὐτὸ τὸ ζῆν 0 1 2 .
τούτων γὰρ ἀπλανὴς θεωρία πᾶσαν αἵρεσιν καὶ φυγὴν ἐπανάγειν οἶδεν ἐπὶ τὴν τοῦ σώματος ὑγίειαν καὶ τὴν τῆς ψυχῆς ἀταραξίαν , ἐπεὶ τοῦτο τοῦ μακαρίως ζῆν ἐστι τέλος .
τούτου γὰρ χάριν πάντα πράττομεν , ὅπως μή τε ἀλγῶμεν μή τε ταρβῶμεν ·
ὅταν δ ἅπαξ τοῦτο περὶ ἡμᾶς γένηται , λύεται πᾶς ὁ τῆς ψυχῆς χειμών , οὐκ ἔχοντος τοῦ ζῴου βαδίζειν ὡς πρὸς ἐνδέον τι καὶ ζητεῖν ἕτερον ᾧ τὸ τῆς ψυχῆς καὶ τοῦ σώματος ἀγαθὸν συμπληρωθήσεται .
τότε γὰρ ἡδονῆς χρείαν ἔχομεν , ὅταν ἐκ τοῦ μὴ παρεῖναι τὴν ἡδονὴν ἀλγῶμεν ·
ὅταν δὲ μὴ ἀλγῶμεν , οὐκέτι τῆς ἡδονῆς δεόμεθα .
καὶ διὰ τοῦτο τὴν ἡδονὴν ἀρχὴν καὶ τέλος λέγομεν εἶναι τοῦ μακαρίως ζῆν ·
ταύτην γὰρ ἀγαθὸν πρῶτον καὶ συγγενικὸν ἔγνωμεν , καὶ ἀπὸ ταύτης καταρχόμεθα πάσης αἱρέσεως καὶ φυγῆς καὶ ἐπὶ ταύτην καταντῶμεν ὡς κανόνι τῷ πάθει πᾶν ἀγαθὸν κρίνοντες .
καὶ ἐπεὶ πρῶτον ἀγαθὸν τοῦτο καὶ σύμφυτον , διὰ τοῦτο καὶ οὐ πᾶσαν ἡδονὴν αἱρούμεθα , ἀλλ ἔστιν ὅτε πολλὰς ἡδονὰς ὑπερβαίνομεν , ὅταν πλεῖον ἡμῖν τὸ δυσχερὲς ἐκ τούτων ἕπηται 0 ·
καὶ πολλὰς ἀλγηδόνας ἡδονῶν κρείττους νομίζομεν , ἐπειδὰν μείζων ἡμῖν ἡδονὴ παρακολουθῇ πολὺν χρόνον ὑπομείνασι τὰς ἀλγηδόνας .
πᾶσα οὖν ἡδονὴ διὰ τὸ φύσιν ἔχειν οἰκείαν ἀγαθόν , οὐ πᾶσα μέντοι 〈 γ 〉 αἱρετή 0 1 ·
καθά περ καὶ ἀλγηδὼν πᾶσα κακόν , οὐ πᾶσα δὲ ἀεὶ φευκτὴ πεφυκυῖα 0 1 .
τῇ μέντοι συμμετρήσει καὶ συμφερόντων καὶ ἀσυμφόρων βλέψει ταῦτα πάντα κρίνειν καθήκει ·
χρώμεθα γὰρ τῷ μὲν ἀγαθῷ κατά τινας χρόνους ὡς κακῷ , τῷ δὲ κακῷ τ ἄμπαλιν ὡς ἀγαθῷ 0 1 2 .
καὶ τὴν αὐτάρκειαν δὲ ἀγαθὸν μέγα νομίζομεν , οὐχ ἵνα πάντως τοῖς ὀλίγοις χρώμεθα , ἀλλ ὅπως ἐὰν μὴ ἔχωμεν τὰ πολλά , τοῖς ὀλίγοις ἀρκώμεθα , πεπεισμένοι γνησίως ὅτι ἥδιστα πολυτελείας ἀπολαύουσιν οἱ ἥκιστα ταύτης δεόμενοι , καὶ ὅτι τὸ μὲν φυσικὸν πᾶν εὐπόριστόν ἐστι , τὸ δὲ κενὸν δυσπόριστον 0 .
οἱ γὰρ λιτοὶ χυλοὶ ἴσην πολυτελεῖ διαίτῃ τὴν ἡδονὴν ἐπιφέρουσιν , ὅταν ἅπαξ τὸ ἀλγοῦν κατ ἔνδειαν ἐξαιρεθῇ ·
καὶ μᾶζα καὶ ὕδωρ τὴν ἀκροτάτην ἀποδίδωσιν ἡδονήν , ἐπειδὰν ἐνδέων τις αὐτὰ προσενέγκηται .
τὸ συνεθίζειν οὖν ἐν ταῖς ἁπλαῖς καὶ οὐ πολυτελέσι διαίταις καὶ ὑγιείας ἐστὶ συμπληρωτικὸν καὶ πρὸς τὰς ἀναγκαίας τοῦ βίου χρήσεις ἄοκνον ποιεῖ τὸν ἄνθρωπον καὶ τοῖς πολυτελέσιν ἐκ διαλειμμάτων προσερχομένους κρεῖττον ἡμᾶς διατίθησι καὶ πρὸς τὴν τύχην ἀφόβους παρασκευάζει .
“ Ὅταν οὖν λέγωμεν ἡδονὴν τέλος ὑπάρχειν , οὐ τὰς τῶν ἀσώτων ἡδονὰς καὶ τὰς ἐν ἀπολαύσει κειμένας λέγομεν , ὥς τινες ἀγνοοῦντες καὶ οὐχ ὁμολογοῦντες ἢ κακῶς ἐκδεχόμενοι νομίζουσιν , ἀλλὰ τὸ μή τε ἀλγεῖν κατὰ σῶμα μή τε ταράττεσθαι κατὰ ψυχήν .
οὐ γὰρ πότοι καὶ κῶμοι συνείροντες οὐ δ ἀπολαύσεις παίδων καὶ γυναικῶν οὐ δ ἰχθύων καὶ τῶν ἄλλων , ὅσα φέρει πολυτελὴς τράπεζα , τὸν ἡδὶν γεννᾷ βίον , ἀλλὰ νήφων λογισμὸς καὶ τὰς αἰτίας ἐξερευνῶν πάσης αἱρέσεως καὶ φυγῆς καὶ τὰς δόξας ἐξελαύνων ἐξ ὧν πλεῖστος τὰς ψυχὰς καταλαμβάνει θόρυβος .
τούτων δὲ πάντων ἀρχὴ καὶ τὸ μέγιστον ἀγαθὸν φρόνησις 0 ·
διὸ καὶ φιλοσοφίας τιμιώτερον ὑπάρχει φρόνησις , ἐξ ἧς αἱ λοιπαὶ πᾶσαι πεφύκασιν ἀρεταί , διδάσκουσα ὡς οὐκ ἔστιν ἡδέως ζῆν ἄνευ τοῦ φρονίμως καὶ καλῶς καὶ δικαίως , οὐ δὲ φρονίμως καὶ καλῶς καὶ δικαίως ἄνευ τοῦ ἡδέως 0 ·
συμπεφύκασι γὰρ αἱ ἀρεταὶ τῷ ζῆν ἡδέως , καὶ τὸ ζῆν ἡδέως τούτων ἐστὶν ἀχώριστον .
“ Ἐπεὶ τίνα νομίζεις εἶναι κρείττονα τοῦ καὶ περὶ θεῶν ὅσια δοξάζοντος καὶ περὶ θανάτου διὰ παντὸς ἀφόβως ἔχοντος καὶ τὸ τῆς φύσεως ἐπιλελογισμένου τέλος , καὶ τὸ μὲν τῶν ἀγαθῶν πέρας ὡς ἔστιν εὐσυμπλήρωτόν τε καὶ εὐπόριστον διαλαμβάνοντος , τὸ δὲ τῶν κακῶν ὡς ἢ χρόνους ἢ πόνους ἔχει βραχεῖς , τὴν δὲ ὑπό τινων δεσπότιν εἰσαγομένην πάντων διαγελῶντος 〈 εἱμαρμένην καὶ μᾶλλον ἃ μὲν κατ ἀνάγκην γίγνεσθαι λέγοντοσ 〉 , ἃ δὲ ἀπὸ τύχης , ἃ δὲ παρ ἡμᾶς διὰ τὸ τὴν μὲν ἀνάγκην ἀνυπεύθυνον εἶναι , τὴν δὲ τύχην ἄστατον ὁρᾶν , τὸ δὲ παρ ἡμᾶς ἀδέσποτον , ᾧ καὶ τὸ μεμπτὸν καὶ τὸ ἐναντίον παρακολουθεῖν πέφυκεν  ἐπεὶ κρεῖττον ἦν τῷ περὶ θεῶν μύθῳ κατακολουθεῖν ἢ τῇ τῶν φυσικῶν εἱμαρμένῃ δουλεύειν 0 1 2 ·
ὁ μὲν γὰρ ἐλπίδα παραιτήσεως ὑπογράφει θεῶν διὰ τιμῆς , ἡ δὲ ἀπαραίτητον ἔχει τὴν ἀνάγκην  , τὴν δὲ τύχην οὔ τε θεόν , ὡς οἱ πολλοὶ νομίζουσιν , ὑπολαμβάνοντος  οὐθὲν γὰρ ἀτάκτως θεῷ πράττεται  οὔ τε ἀβέβαιον αἰτίαν  〈 οὐκ 〉 οἴεται μὲν γὰρ ἀγαθὸν ἢ κακὸν ἐκ ταύτης πρὸς τὸ μακαρίως ζῆν ἀνθρώποις δίδοσθαι , ἀρχὰς μέντοι μεγάλων ἀγαθῶν ἢ κακῶν ὑπὸ ταύτης χορηγεῖσθαι  , κρεῖττον εἶναι νομίζοντος εὐλογίστως ἀτυχεῖν ἢ ἀλογίστως εὐτυχεῖν 0 1 ·
βέλτιον γὰρ ἐν ταῖς πράξεσι τὸ καλῶς κριθὲν μὴ ὀρθωθῆναι διὰ ταύτην 0 .
“ Ταῦτα οὖν καὶ τὰ τούτοις συγγενῆ μελέτα πρὸς σεαυτὸν ἡμέρας καὶ νυκτὸς πρός τε τὸν ὅμοιον σεαυτῷ , καὶ οὐδέποτε οὔ θ ὕπαρ οὔ τ ὄναρ διαταραχθήσῃ , ζήσεις δὲ ὡς θεὸς ἐν ἀνθρώποις 0 .
οὐθὲν γὰρ ἔοικε θνητῷ ζῴῳ ζῶν ἄνθρωπος ἐν ἀθανάτοις ἀγαθοῖς .
μαντικὴν δ ἅπασαν ἐν ἄλλοις ἀναιρεῖ , ὡς καὶ ἐν τῇ μικρᾷ ἐπιτομῇ 0 .
μαντικὴ οὖσα ἀνύπαρκτος , εἰ δὲ καὶ ὑπαρκτή , οὐδὲν πρὸς ἡμᾶς ἡγητέα γινόμενα 0 1 .
τοσαῦτα καὶ περὶ τῶν βιωτικῶν 0 ·
καὶ ἐπὶ πλείω διείλεκται ἀλλαχόθι .
διαφέρεται δὲ πρὸς τοὺς Κυρηναϊκοὺς περὶ τῆς ἡδονῆς ·
οἱ μὲν γὰρ τὴν καταστηματικὴν οὐκ ἐγκρίνουσι , μόνην δὲ τὴν ἐν κινήσει 0 ·
ὁ δὲ ἀμφοτέραν * * ψυχῆς καὶ σώματος , ὥς φησιν ἐν τῷ Περὶ αἱρέσεως καὶ φυγῆς καὶ ἐν τῷ Περὶ τέλους καὶ ἐν τῷ πρώτῳ Περὶ βίων καὶ ἐν τῇ πρὸς τοὺς ἐν Μυτιλήνῃ φιλοσόφους ἐπιστολῇ 0 .
ὁμοίως δὲ καὶ Διογένης ἐν τῇ ἑπτακαιδεκάτῃ τῶν Ἐπιλέκτων καὶ Μητρόδωρος ἐν τῷ Τιμοκράτει λέγουσιν οὕτω 0 ·
νοουμένης δὲ ἡδονῆς τῆς τε κατὰ κίνησιν καὶ τῆς καταστηματικῆς 0 .
ὁ δ Ἐπίκουρος ἐν τῷ Περὶ αἱρέσεων οὕτω λέγει ·
ἡ μὲν γὰρ ἀταραξία καὶ ἀπονία καταστηματικαί εἰσιν ἡδοναί ·
ἡ δὲ χαρὰ καὶ ἡ εὐφροσύνη κατὰ κίνησιν ἐνεργείᾳ βλέπονται .
ἔτι πρὸς τοὺς Κυρηναϊκούς 0 ·
οἱ μὲν γὰρ χείρους τὰς σωματικὰς ἀλγηδόνας τῶν ψυχικῶν , κολάζεσθαι γοῦν τοὺς ἁμαρτάνοντας σώματι 0 ·
ὁ δὲ τὰς ψυχικάς 0 .
τὴν γοῦν σάρκα τὸ παρὸν μόνον χειμάζειν , τὴν δὲ ψυχὴν καὶ τὸ παρελθὸν καὶ τὸ παρὸν καὶ τὸ μέλλον 0 1 .
οὕτως οὖν καὶ μείζονας ἡδονὰς εἶναι τὰς τῆς ψυχῆς 0 .
ἀποδείξει δὲ χρῆται τοῦ τέλος εἶναι τὴν ἡδονὴν τῷ τὰ ζῷα ἅμα τῷ γεννηθῆναι τῇ μὲν εὐαρεστεῖσθαι , τῷ δὲ πόνῳ προσκρούειν φυσικῶς καὶ χωρὶς λόγου .
αὐτοπαθῶς οὖν φεύγομεν τὴν ἀλγηδόνα ·
ἵνα καὶ ὁ Ἡρακλῆς καταβιβρωσκόμενος ὑπὸ τοῦ χιτῶνος βοᾷ δάκνων ἰύζων ·
ἀμφὶ δ ἔστενον πέτραι Λοκρῶν τ ὄρειοι πρῶνες Εὐβοίας τ ἄκραι .
διὰ δὲ τὴν ἡδονὴν καὶ τὰς ἀρετὰς αἱρεῖσθαι , οὐ δι αὑτάς , ὥσπερ τὴν ἰατρικὴν διὰ τὴν ὑγίειαν , καθά φησι καὶ Διογένης ἐν τῇ εἰκοστῇ τῶν Ἐπιλέκτων , ὃς καὶ διαγωγὴν λέγει τὴν ἀγωγήν 0 1 .
ὁ δ Ἐπίκουρος καὶ ἀχώριστόν φησι τῆς ἡδονῆς τὴν ἀρετὴν μόνην ·
τὰ δ ἄλλα χωρίζεσθαι , οἷον βρωτά 0 .
καὶ φέρε οὖν δὴ νῦν τὸν κολοφῶνα , ὡς ἂν εἴποι τις , ἐπιθῶμεν τοῦ παντὸς συγγράμματος καὶ τοῦ βίου τοῦ φιλοσόφου , τὰς Κυρίας αὐτοῦ δόξας παραθέμενοι καὶ ταύταις τὸ πᾶν σύγγραμμα κατακλείσαντες , τέλει χρησάμενοι τῇ τῆς εὐδαιμονίας ἀρχῇ .
I.  Τὸ μακάριον καὶ ἄφθαρτον οὔ τε αὐτὸ πράγματα ἔχει οὔ τε ἄλλῳ παρέχει , ὥστε οὔ τε ὀργαῖς οὔ τε χάρισι συνέχεται ·
ἐν ἀσθενεῖ γὰρ πᾶν τὸ τοιοῦτον .
ἐν ἄλλοις δέ φησι τοὺς θεοὺς λόγῳ θεωρητούς , οὓς μὲν κατ ἀριθμὸν ὑφεστῶτας , οὓς δὲ καθ ὁμοείδειαν ἐκ τῆς συνεχοῦς ἐπιρρύσεως τῶν ὁμοίων εἰδώλων ἐπὶ τὸ αὐτὸ ἀποτετελεσμένωι ἀνθρωποειδῶς . 0 1
ὁ θάνατος οὐδὲν πρὸς ἡμᾶς 0 ·
τὸ γὰρ διαλυθὲν ἀναισθητεῖ ·
τὸ δ ἀναισθητοῦν οὐδὲν πρὸς ἡμᾶς 0 .
ὅρος τοῦ μεγέθους τῶν ἡδονῶν ἡ παντὸς τοῦ ἀλγοῦντος ὑπεξαίρεσις 0 .
ὅπου δ ἂν τὸ ἡδόμενον ἐνῇ , καθ ὃν ἂν χρόνον ᾖ , οὐκ ἔστι τὸ ἀλγοῦν ἢ τὸ λυπούμενον ἢ τὸ συναμφότερον .
Οὐ χρονίζει τὸ ἀλγοῦν συνεχῶς ἐν τῇ σαρκί , ἀλλὰ τὸ μὲν ἄκρον τὸν ἐλάχιστον χρόνον πάρεστι , τὸ δὲ μόνον ὑπερτεῖνον τὸ ἡδόμενον κατὰ σάρκα οὐ πολλὰς ἡμέρας συμμένει .
αἱ δὲ πολυχρόνιοι τῶν ἀρρωστιῶν πλεονάζον ἔχουσι τὸ ἡδόμενον ἐν τῇ σαρκὶ ἤ περ τὸ ἀλγοῦν 0 .
V.  Οὐκ ἔστιν ἡδέως ζῆν ἄνευ τοῦ φρονίμως καὶ καλῶς καὶ δικαίως , 〈 οὐ δὲ φρονίμως καὶ καλῶς καὶ δικαίωσ 〉 ἄνευ τοῦ ἡδέως .
ὅτῳ δὲ τοῦτο μὴ ὑπάρχει ἐξ οὗ ζῆν φρονίμως , καὶ καλῶς καὶ δικαίως ὑπάρχει , οὐκ ἔστι τοῦτον ἡδέως ζῆν .
ἕνεκα τοῦ θαρρεῖν ἐξ ἀνθρώπων , ἦν κατὰ φύσιν  ἀρχῆς καὶ βασιλείας  ἀγαθόν , ἐξ ὧν ἄν ποτε τοῦθ οἷός τ ᾖ παρασκευάζεσθαι .
ἔνδοξοι καὶ περίβλεπτοί τινες ἐβουλήθησαν γενέσθαι , τὴν ἐξ ἀνθρώπων ἀσφάλειαν οὕτω νομίζοντες περιποιήσεσθαι .
ὥστ εἰ μὲν ἀσφαλὴς ὁ τῶν τοιούτων βίος , ἀπέλαβον τὸ τῆς φύσεως ἀγαθόν 0 ·
εἰ δὲ μὴ ἀσφαλής , οὐκ ἔχουσιν οὗ ἕνεκα ἐξ ἀρχῆς κατὰ τὸ τῆς φύσεως οἰκεῖον ὠρέχθησαν 0 .
Οὐδεμία ἡδονὴ καθ ἑαυτὸ κακόν 0 ·
ἀλλὰ τὰ τινῶν ἡδονῶν ποιητικὰ πολλαπλασίους ἐπιφέρει τὰς ὀχλήσεις τῶν ἡδονῶν .
Εἰ κατεπυκνοῦτο πᾶσα ἡδονή , καὶ χρόνῳ καὶ περὶ ὅλον τὸ ἄθροισμα ὑπῆρχεν ἢ τὰ κυριώτατα μέρη τῆς φύσεως , οὐκ ἄν ποτε διέφερον ἀλλήλων αἱ ἡδοναί .
X.  Εἰ τὰ ποιητικὰ τῶν περὶ τοὺς ἀσώτους ἡδονῶν ἔλυε τοὺς φόβους τῆς διανοίας τούς τε περὶ μετεώρων καὶ θανάτου καὶ ἀλγηδόνων , ἔτι τε τὸ πέρας τῶν ἐπιθυμιῶν ἐδίδασκεν , οὐκ ἄν ποτε εἴχομεν ὅ τι ἐμεμψάμεθα αὐτοῖς , πανταχόθεν εἰσπληρουμένοις τῶν ἡδονῶν καὶ οὐδαμόθεν οὔ τε τὸ ἀλγοῦν οὔ τε τὸ λυπούμενον ἔχουσιν , ὅ περ ἐστὶ τὸ κακόν .